PRITARTA

 Rietavo Lauryno Ivinskio gimnazijos

 tarybos posėdžio 2019 m. rugsėjo 25 d.

 protokoliniu nutarimu Nr. GTD-4

 PRITARTA

 Rietavo savivaldybės administracijos

 direktoriaus 2019 m. spalio 24 d.

 įsakymu Nr. AV-629

 PATVIRTINTA

 Rietavo Lauryno Ivinskio gimnazijos

 direktoriaus 2019 m. spalio 25 d.

 įsakymu Nr. V-205

**RIETAVO LAURYNO IVINSKIO GIMNAZIJOS 2019-2021 METŲ STRATEGINIS VEIKLOS PLANAS**

Rietavas, 2019

**ĮVADAS**

Rietavo Lauryno Ivinskio gimnazijos (toliau – Gimnazija) trejų metų strateginis veiklos planas – detalus institucijos veiklos planavimo dokumentas, kuriame pristatoma misija, vizija, strateginiai tikslai, uždaviniai ir priemonės, numatomi rodikliai, leidžiantys įvertinti tikslų ir uždavinių pasiekimo lygį. Strateginis veiklos planas sudaromas trejiems metams ir atnaujinamas kasmet, detalizuojant artimiausių vienerių metų planą.

Rengiant Gimnazijos 2019–2021 metų strateginį veiklos planą, vadovautasi:

* Lietuvos Respublikos švietimo įstatymu;
* Valstybine švietimo strategija 2013-2022 metams;
* Geros mokyklos koncepcija;
* Rietavo Lauryno Ivinskio gimnazijos nuostatais;
* Gimnazijos bendruomenės poreikių tyrimo duomenimis, jos pedagoginės ir kultūrinės veiklos patirtimi;
* Bendruomenės narių pasiūlymais;
* Gimnazijos veiklos išorės vertinimo ir įsivertinimo išvadomis.

Gimnazijos 2019-2021 metų strateginį planą rengė Gimnazijos direktoriaus 2018 m. gruodžio 13 d. įsakymu Nr. V-286 sudaryta darbo grupė.

**I. GIMNAZIJOS VEIKLOS APŽVALGA**

Gimnazija vykdo ikimokyklinio, priešmokyklinio, pradinio, pagrindinio ir vidurinio ugdymo programas.

Gimnazijai vadovauja direktorius, trys direktoriaus pavaduotojai ugdymui ir direktoriaus pavaduotojas ūkiui.

Gimnazijoje veikia savivaldos institucijos: Gimnazijos taryba, Gimnazijos mokytojų taryba bei mokinių savivaldos institucijos - Gimnazijos prezidento valdyba ir Gimnazijos seniūnų taryba. Taip pat Gimnazijoje veikia metodinė taryba ir koordinacinė taryba. Gimnazijos darbuotojai ir mokiniai, dalyvaudami įvairių tarybų, komisijų, darbo grupių ir pan. veikloje, įtraukiami į strateginių ir einamųjų sprendimų priėmimų procesą.

Gimnazijos darbuotojus sudaro vadovai, mokytojai, pagalbos mokiniui specialistai bei specialistai ir aptarnaujantis personalas.

1 lentelė. Darbuotojų skaičiaus kitimas 2016-2018 metais

|  |  |  |  |
| --- | --- | --- | --- |
| Darbuotojų kategorija | 2016-10-01 | 2017-10-01 | 2018-10-01 |
| Iš viso darbuotojų | 104 | 104 | 97 |
|  iš jų: vadovai | 5 | 5 | 5 |
| visų kvalifikacinių kategorijų mokytojai | 51 | 50 | 46 |
|  iš jų: mokytojai | 4 | 4 | 4 |
| vyr. mokytojai | 21 | 18 | 16 |
| metodininkai | 25 | 27 | 25 |
| ekspertai | 1 | 1 | 1 |
| pagalbos mokiniui specialistai | 8 | 9 | 7 |
| specialistai ir aptarnaujantis personalas | 40 | 40 | 39 |

Dauguma Gimnazijos mokytojų (apie 75 procentus) dirba pilnu etatu. Gimnazijoje dirbančių mokytojų amžiaus vidurkis pastaraisiais metais didėja, 2018 m. vyresni negu 50 metų mokytojai sudarė 56 procentus nuo bendro mokytojų skaičiaus (2016 m. – 52 procentus).

Mokinių skaičius Gimnazijoje 2018 metais, lyginant su 2017 metais, sumažėjo nežymiai, pastaraisiais metais mokinių mažėjimo mastas stabilizavosi.

2 lentelė. Klasių ir mokinių skaičiaus kitimas

|  |  |  |  |
| --- | --- | --- | --- |
|  | 2016-09-01 | 2017-09-01 | 2018-09-01 |
| Klasių skaičius | Mokinių skaičius | Klasių skaičius | Mokinių skaičius | Klasių skaičius | Mokinių skaičius |
| PUG | 1 | 14 | 1 | 20 | 1 | 17 |
| 1-4 kl. | 11 | 203 | 11 | 207 | 11 | 210 |
| 5-8 kl. | 8 | 202 | 8 | 193 | 8 | 196 |
| I-II gim. kl. | 5 | 107 | 4 | 96 | 4 | 108 |
| III-IV gim. kl | 4 | 105 | 4 | 97 | 3 | 77 |
| Iš viso | 29 | 631 | 28 | 613 | 27 | 608 |
| Daugėdų pradinio ugdymo skyrius |
| PUG/ikimok. | 1 | 11 | 1 | 1 | 1 | 7 |
| 1-4 kl. | 2 | 15 | 2 | 12 | 1 | 11 |
| Iš viso | 3 | 26 | 3 | 22 | 2 | 18 |
| **Iš viso** | **32** | **657** | **31** | **635** | **29** | **626** |

Gimnazijos naudojamų patalpų plotas 8397 m2 Daržų g. 1, Rietave ir 280 m2 Daugėdų kaime.

Gimnazijai skirtos lėšos pastaraisiais metais padidėjo nežymiai – 2018 metais, lyginant su 2016 metais, bendra skirtų lėšų suma išaugo bendra skirtų lėšų suma išaugo 3 procentais.

3 lentelė. Gimnazijos lėšos 2016-2018 metais

|  |  |  |  |  |
| --- | --- | --- | --- | --- |
|  | Mokymo lėšos | Savivaldybės biudžetas | Biudžetinių įstaigų pajamos | Iš viso lėšų |
| 2016 | 2017 | 2018 | 2016 | 2017 | 2018 | 2016 | 2017 | 2018 | 2016 | 2017 | 2018 |
| Darbo užmokestis  | 612950 | 612000 | 635400 | 192100 | 202300 | 200300 | - | - | - | 805050 | 814300 | 835700 |
| Soc. draudimas | 189600 | 189500 | 193600 | 59300 | 62800 | 62100 | - | - | - | 248900 | 252300 | 255700 |
| Mityba | - | - | - | 1300 | 1300 | 200 | 31500 | 35800 | 40000 | 32800 | 37100 | 40200 |
| Ryšiai | - | - | - | 600 | 600 | 800 | 200 | 200 |  | 800 | 800 | 800 |
| Transportas | - | - | - | 8300 | 8500 | 8900 | - | - | 2600 | 8300 | 8500 | 11500 |
| Spaudiniai | 9550 | 10100 | 15200 | - | - | - | - | - | - | 9550 | 10100 | 15200 |
| IT remontas | - | - | - | 2500 |  | 1000 | 1740 | 500 | 5600 | 4240 | 500 | 6600 |
| Prekės | 5810 |  | - | 16400 | 10300 | 6500 | 5030 | 4500 | 2700 | 27240 | 14800, | 9200, |
| Kvalifikacijos kėlimas | 2240 | 2500 | 4200 | 200 | 400 | 100 | - | - | - | 2440 | 2900 | 4300 |
| Komunalinės paslaugos | - | - | - | 75100 | 67000 | 72000 | 15140 | 17193 | 8000 | 90240 | 84193 | 80000 |
| Paslaugos | 4050 | 1500 | 5000 | 7800 | 8300 | 6700 | 390 | 900 | 1100 | 12240 | 10700 | 12800 |
| Ilgalaikis turtas | 3000 | 200 | 2200 | 2500 | 1300 | 12600 | - | 1500 | - | 5500 | 3000, | 14800 |
| Iš viso | *827200* | *815800* | *855600* | 366100 | 362800 | 371200 | 54000 | 60593 | 60000 | 1247300 | 1239193 | 1286800 |

2018 m. pagrindinio ugdymo programą baigė 38 mokiniai.

4 lentelė. Pagrindinio ugdymo pasiekimų patikrinimo rezultatai 2016 -2018 metais

|  |  |  |  |  |
| --- | --- | --- | --- | --- |
| Metai  | Laikiusių mokinių skaičius | Pažangumas, % | Vidurkis | Šalies vidurkis |
| **Lietuvių kalba** |
| 2016 | 72 | 94 | 6,3 | 6,5 |
| 2017 | 67 | 100 | 6,3 | 6,5 |
| 2018 | 38 | 84 | 6,2 | 6,3 |
| **Matematika** |
| 2016 | 72 | 71 | 5,1 | 5,8 |
| 2017 | 67 | 91 | 6,0 | 5,9 |
| 2018 | 37 | 59 | 4,2 | 4,7 |

Didžioji dauguma pagrindinio ugdymo programą baigusių mokinių toliau lieka mokytis Gimnazijoje.

5 lentelė. Pagrindinio ugdymo programą baigusių mokinių tolesnė veikla 2016-2018 metais

|  |  |  |  |
| --- | --- | --- | --- |
| Mokyklos/kita veikla | 2016 metai% | 2017 metai% | 2018 metai% |
| Profesinės mokyklos | 38 | 18 | 25 |
| Dirba arba Nedirba, nesimoko | - | - | - |
| Tęsia mokslą Gimnazijoje (RLIG) | 62 | 82 | 70 |
| Išvyko į užsienį mokytis | - | - | 2,5 |
| Tęsia mokslą kitose gimnazijose | - | - | 2,5 |
| Iš viso 10 klasių baigusių mokinių | 72 mokiniai | 67 mokiniai | 40 mokinių |

2018 metais Gimnaziją baigė 48 abiturientai.

6 lentelė. Valstybinių brandos egzaminų rezultatai 2018 metais

|  |  |  |
| --- | --- | --- |
| Egzaminas | Vidutinė balų reikšmė | 2018 metai |
| 2016 | 2017 | 2018 | Laikiusieji abiturientai | Egzamino rezultatai |
| skaičius | % nuo visų abiturientų | neišlaikė | 16-35 balai | 36-85 balai | 86-100 balai |
| Anglų kalba | 52,1 | 50,8 | 56,5 | 37 | 77 | 0 | 10 | 21 | 6 |
| Lietuvių kalba | 41,0 | 36,6 | 44,5 | 30 | 63 | 1 | 11 | 17 | 1 |
| Matematika | 35,9 | 38,4 | 30,2 | 40 | 83 | 7 | 25 | 8 | 0 |
| Istorija | 37,1 | 43,7 | 41,4 | 18 | 38 | 1 | 9 | 7 | 1 |
| Biologija | 38,1 | 48,3 | 42,8 | 15 | 31 | 0 | 5 | 9 | 1 |
| Chemija | 33,0 | 16,0 | - | 0 | 0 | 0 | 0 | 0 | 0 |
| Fizika | 36,8 | 31,3 | 31,4 | 12 | 25 | 0 | 10 | 2 | 0 |
| Geografija | 40,6 | 34,9 | 37,8 | 24 | 50 | 1 | 13 | 10 | 0 |
| IT | 85,0 | 45,3 | 93,0 | 1 | 2 | 0 | 0 | 0 | 1 |

**II. VEIKLOS ANALIZĖ**

**Išorinės aplinkos analizė (PEST analizė)**

Politiniai ir teisiniai veiksniai

* Strateginiai Lietuvos Respublikos dokumentai švietimo srityje, kuriais siekiama didinti švietimo efektyvumą, prieinamumą, kurti sąlygas visą gyvenimą trunkančiam mokymuisi, užtikrinti europinius standartus ir šiuolaikinės Lietuvos visuomenės poreikius atitinkančią švietimo kokybę, daro tiesioginę įtaką Gimnazijos veiklos kaitai. Šalies švietimo politika remiasi Valstybine švietimo 2013–2022 metų strategija, Lietuvos pažangos strategija „Lietuva 2030“, Geros mokyklos koncepcija, Europos Komisijos iškeltais svarbiausiais Europos Sąjungos šalių narių švietimo plėtotės siekiais.
* Rietavo savivaldybės strateginio plėtros plano iki 2020 metų, patvirtinto Rietavo savivaldybės tarybos 2018 m. vasario 8 d. sprendimu Nr. T1-11, vienas iš tikslų yra sukurti kokybišką, visiems prieinamą ir tęstinę švietimo sistemą savivaldybėje. Įgyvendinant šį tikslą bus vykdoma visuomenės ugdymo programa.
* Gimnazijos veiklos kaitai įtaką daro Lietuvos Respublikos, regiono švietimo politikos pokyčiai, Rietavo savivaldybės tarybos bei administracijos priimami sprendimai dėl savivaldybės švietimo strategijos.

Ekonominiai veiksniai

* Mokyklos finansavimą lemia Lietuvos Respublikos ir Rietavo savivaldybės biudžeto lėšos, skiriamos švietimo programoms įgyvendinti.
* Mokymo lėšos priklauso nuo klasių komplektų ir jų dydžio, savivaldybės sprendimų, skiriant lėšas ugdymo procesui organizuoti ir valdyti, švietimo pagalbai teikti.
* Ūkio lėšos gimnazijos funkcijoms užtikrinti skiriamos iš Rietavo savivaldybės biudžeto ir priklauso nuo savivaldybės finansinio pajėgumo.
* Galimybė pasinaudoti ES struktūrinių fondų parama.

Socialiniai ir kultūriniai veiksniai

* Jaunų žmonių išvykimas gyventi į užsienį ar didžiuosius Lietuvos miestus lemia mokyklinio amžiaus vaikų mažėjimą.
* Išlieka ryški savivaldybės gyventojų socialinė segregacija, dalis mokinių patiria socialinę atskirtį.
* Gimnazijos pedagogų vidutinio amžiaus nuolatinis didėjimas, pamainos numatymo iššūkiai.
* Didelė gimnazijos dalis mokinių gyvena atokiai nuo mokyklos, pavėžėjimas apriboja dalyvavimą neformaliojo švietimo veikloje, renginių laiką.

Technologiniai veiksniai

* Naujų technologijų taikymas skatina keisti mokymo(si) sampratą, sudaro sąlygas plėtoti tęstinį, nuotolinį, neformalųjį ugdymą, pritaikant skirtingoms mokinių ir mokytojų galimybėms ir poreikiams.
* Naujos technologijos lemia kvalifikacijos tobulinimo poreikio didėjimą, nuolat papildomos, atnaujintos informacijos reikalingumą.
* Svarbus mokyklos, verslo, kitų socialinių partnerių bendradarbiavimas.

**SSGG analizė**

|  |  |
| --- | --- |
| **Stiprybės** | **Silpnybės** |
| * Darbuotojų susitelkimas bendram darbui, dalijimasis gerąja patirtimi.
* Įvairių, konkursų, olimpiadų, varžybų ir kitų renginių organizavimas.
* Gimnazijos tradicijų puoselėjimas.
* Aktyvus dalyvavimas Rietavo savivaldybės gyvenime, bendradarbiavimas su socialiniais partneriais.
* Saugios, mokinių poreikius atliepiančios aplinkos kūrimas, pagalba mokiniui.
 | * Nepakankamo lygio mokymo(si) pasiekimų rodikliai.
* Nepakankamai efektyvus mokinio individualios pažangos stebėjimas.
* Nepakankamai efektyvi mokinių skatinimo, lankomumo užtikrinimo, drausminimo sistema.
* Dalies mokinių mokymosi motyvacijos, mokėjimo mokytis stoka.
* Menkas dalies tėvų domėjimasis vaikų pasiekimais, įsitraukimas į mokyklos veiklą.
 |
| **Galimybės** | **Grėsmės** |
| * Socialinės partnerystės ir projektinės veiklos plėtra.
* Mokinių, mokytojų, tėvų bendradarbiavimo aktyvinimas.
* Mokymo(si) kūrybiškai, praktiškai veikiant, naudojant IT galimybes, įvairias edukacines erdves plėtojimas.
* Sveikos gyvensenos puoselėjimas.
* Ugdymo(-si) aplinkų modernizavimas.
* Mokytojų kvalifikacijos kėlimas
 | * Prastėjanti demografinė situacija, mokinių skaičiaus mažėjimas.
* Mokinių priklausomybių ir žalingų įpročių plitimas.
* Nestabili šalies švietimo politika.
* Didėjantis pedagoginės bendruomenės amžiaus vidurkis.
* Prastėjanti mokinių fizinė ir psichinė sveikata.
 |

**IV. GIMNAZIJOS VEIKLOS STRATEGIJA**

**Vizija**

Rietavo Lauryno Ivinskio gimnazija – kurianti, mokymą(si) aktualizuojanti, saugi, bendražmogiškomis vertybėmis savo veiklą grindžianti bendruomenė, kur atskleidžiami individualūs gebėjimai ir kiekvienas patiria sėkmę.

**Misija**

**T**eikti kokybišką priešmokyklinį ugdymą, pradinį, pagrindinį ir vidurinį išsilavinimą, ugdyti bendrąsias ir dalykines kompetencijas, vertybines nuostatas, sveikos gyvensenos įpročius, sudaryti motyvuojančią ugdymo(si) aplinką skirtingų gebėjimų ir poreikių mokiniams, savo veiklą grindžiant bendravimu ir bendradarbiavimu su Rietavo krašto bendruomene.

**Vertybės**

* Pagarba ir tolerancija.
* Atsakomybė.
* Bendruomeniškumas.
* Saugumas (saugi emocinė ir fizinė aplinka).

**V. GIMNAZIJOS TIKSLŲ IR UŽDAVINIŲ REALIZAVIMAS**

|  |
| --- |
| **1. Tikslas.****Kurti ugdymo ir ugdymosi kultūrą.** |
| ***Uždavinys 1.1. Ugdomųjų veiklų kokybės tobulinimas.*** |
| Priemonės | Įgyvendinimo vertinimo kriterijai | 2019 | 2020 | 2021 |
| Aktyviųjų mokymo metodų panaudojimo ir praktinio žinių taikymo pamokose skatinimas. | Gimnazijos mokytojai, įsitraukusieji į RAMA (Rietavo aktyvaus mokymosi akademija) veiklą elektroninėje erdvėje, *procentinė dalis.* | 50 | 60 | 70 |
| Eksperimentiniams ir praktiniams įgūdžiams ugdyti skirtos gamtamokslinio ugdymo pamokos, *procentinė dalykui skirtų pamokų per mokslo metus dalis*. | 30 pagrind., vidurinis ugdymas | 30 pagrind., vidurinis ugdymas | 35 pagrind., vidurinis ugdymas |
| 50 pradinis ugdymas | 50 pradinis ugdymas | 50 pradinis ugdymas |
| Pamokų (vieno mokytojo), vedamų netradicinėse/kitose edukacinėse aplinkose, skaičius. | 10-15 | 12-17 | 15-20 |
| Pamokos (vieno mokytojo), vedamos panaudojant planšetes, kompiuterius ar kitas IT priemones, *procentinė bendro pamokų skaičiaus dalis.* | 30 | 30 | 35 |
| Neformaliojo ugdymo būrelių skaičius. | 36 | 36 | 36 |
| Mokiniai, lankantys neformaliojo ugdymo būrelius, *procentinė dalis*. | 70 | 70 | 70 |
| Mokinių pasiekimų vertinimo ir individualios pažangos (VIP) matavimo sistemos tobulinimas. | Mokinio individualios pažangos aptarimas su tėvais, *aptartų atvejų dalis, lyginant su bendru mokinių skaičiumi*. | 50 | 55 | 60 |
| Mokiniai, padariusieji individualią pažangą, *procentinė dalis*. | 96  | 98 | 98,5 |
| Mokiniai, stebintys individualią pažangą, *procentinė dalis.* | 99 | 100 | 100 |
| Standartizuotas apibendrintas VBE rodiklis. | -0,2 | -0,2 | -0,1 |
| Standartizuotas visų VBE įvertinimų vidurkis. | -0,5 | -0,5 | -0,4 |
| Pagrindinio ugdymo pasiekimų patikrinimo lietuvių kalbos ir literatūros įvertinimų vidurkis. | 6,0 | 6,0 | 6,0 |
| Pagrindinio ugdymo pasiekimų patikrinimo matematikos įvertinimų vidurkis. | 4,9 | 5,0 | 5,0 |
| Mokymosi kokybė (6-10 klasės*), procentinė išraiška*. | 46,5 | 46,7 | 46,9 |
| Ugdymo proceso individualizavimas ir diferencijavimas. | Pamokos, kuriose naudojamos trijų mokymosi pasiekimų lygių užduotys, *procentinė stebėtų pamokų dalis.* | 25 | 27 | 30 |
| Mokiniai, pasiekusieji aukštesnįjį mokymosi pasiekimų lygį, *procentinė dalis.* | 6,1 | 6,2 | 6,3 |
| Mokiniai, pasiekusieji pagrindinį mokymosi pasiekimų lygį, *procentinė dalis.* | 42,5 | 42,7 | 42,9 |
| ***Uždavinys 1.2. Teikti kokybišką ir savalaikę pagalbą mokiniams.*** |
| Pagalbos mokiniui specialistų veiklos tobulinimas. | Specialiojo pedagogo pagalbą gavusių mokinių skaičius. | 41 | 41 | 42 |
| Logopedo pagalbą gavusių mokinių skaičius. | 65 | 65 | 65 |
| Socialinio pedagogo pagalbą gavusių mokinių skaičius. | 280 | 300 | 300 |
| Psichologo pagalbą gavusių mokinių skaičius. | 83 | 85 | 85 |
| Bibliotekos, kaip informacijos centro, veiklos tobulinimas. | Pamokų, vestų bibliotekoje, *skaičius per metus.* | 5 | 8 | 10 |
| Bibliotekos veiklos, ugdančios mokinių kompetencijas, *skaičius per metus*. | 8 | 10 | 12 |
| Ugdymo karjerai švietimo plėtojimas. | Ugdymo karjerai konsultantų etatų skaičius. | 0 | 0,5 | 0,5 |
| Ugdymo karjerai sistemos sukūrimas. | 0 | 1 | 1 |
| Suteiktos konsultacijos I-IV klasių mokiniams, *skaičius per metus*.  | 32 | 80 | 100 |
| Ugdymo karjerai skirti renginiai, skaičius per metus. | 2 | 3 | 4 |
| **2. Tikslas. Bendruomeniškos ir atviros kaitai gimnazijos kūrimas.** |
| ***Uždavinys 2.1. Ryšių tarp gimnazijos bendruomenės ir socialinių partnerių stiprinimas užtikrinant ugdymo tikslų įgyvendinimą.*** |
| Pedagoginis, psichologinis tėvų švietimas | Informaciniai pranešimai tėvų švietimo tema Gimnazijos svetainėje, *skaičius per metus*.  | 2 | 3 | 4 |
| Mokymai tėvams, *skaičius per metus.* | 8 | 9 | 10 |
| Gimnazijos ir tėvų bendradarbiavimas. | Bendri renginiai*, skaičius per metus.* | 3 | 3 | 3 |
| Tėvų iniciatyvos, *skaičius per metus.* | 7 | 7 | 7 |
| Tėvai, dalyvaujantys Gimnazijos atliekamose apklausose ir tyrimuose, *procentinė dalis*. | 33 | 35 | 35 |
| Tėvai, dalyvaujantys Gimnazijos darbo grupėse, *skaičius per metus*. | 5 | 7 | 9 |
| Bendradarbiavimas su socialiniais partneriais ir projektinės veiklos plėtojimas. | Sutarčių su kaimo bendruomenėmis, seniūnijomis ir organizacijomis dėl mokinių savanorystės skatinimo skaičius.  | 14 | 15 | 15 |
| Renginių su buvusiais Gimnazijos mokiniais skaičius. | 3 | 3 | 3 |
| Paraiškų teikimas nacionaliniams projektams, *skaičius per metus*. | 4 | 4 | 4 |
| Nacionalinių projektų įgyvendinimas, *skaičius per metus* | 2 | 2 | 2 |
| Paraiškų teikimas tarptautiniams projektams, *skaičius per metus*. | 2 | 2 | 2 |
| Tarptautinių projektų įgyvendinimas, *skaičius per metus* | 1 | 1 | 1 |
| ***Uždavinys 2.2. Mokytojų profesionalumo skatinimas.*** |
| Tikslingas mokytojų kvalifikacijos tobulinimas. | Tobulinusieji kvalifikaciją mokytojai, *procentinė dalis*. | 100 | 100 | 100 |
| Pedagogai, vykdę kvalifikacijos kėlimo renginiuose įgytų žinių ir kompetencijų sklaidą, *procentinė dalis*. | 80 | 82 | 84 |
| Vestos atviros pamokos ir mokymai kolegoms, *skaičius per metus*. | 26 | 30 | 30 |
| Mokytojų inicijuotos ir įgyvendintos iniciatyvos, *skaičius per metus.* | 11 | 12 | 13 |
| ***Uždavinys 2.3. Mokinių iniciatyvų skatinimas.*** |
| Mokinių lyderystės skatinimas. | Mokiniai, dalyvaujantys Gimnazijos mokinių savivaldos veikloje, *skaičius per metus.* | 25 | 30 | 35 |
| Mokinių iniciatyvos, *skaičius per metus.* | 6 | 6 | 6 |
| Mokiniai dalyvaujantys gimnazijos darbo grupėse, *skaičius per metus.* | 6 | 7 | 7 |
| Mokiniai, skaitę pranešimus konferencijose, forumuose ir kt., *skaičius per metus.* | 8 | 9 | 10 |
| **3. Tikslas. Saugios ir modernios gimnazijos aplinkos kūrimas.** |
| ***Uždavinys 3.1. Tęsti ir plėtoti prevencijos, sveikatos stiprinimo programas.*** |
| Prevencinių programų įgyvendinimas. | Įgyvendinamos prevencinės programos, *skaičius per metus.* | 2 | 3 | 3 |
| Prevenciniai renginių su socialiniais partneriais, *skaičius per metus.* | 5 | 5 | 5 |
| Prevenciniai projektai, *skaičius per metus.* | 5 | 5 | 5 |
| Sveikatos stiprinimo programos įgyvendinimas. | Dalyvavimas sveikatą stiprinančių mokyklų tinkle „Sveika mokykla“. | 1 | 1 | 1 |
| Sveikatinimo renginiai, *skaičius per metus.* | 10 | 10 | 10 |
| Sveikos mitybos užtikrinimas*, priemonių skaičius per metus.* | 4 | 5 | 5 |
| ***Uždavinys 3.2. Gimnazijos infrastruktūros gerinimas.*** |
| Bendruomenės saugos užtikrinimas. | Higienos normų užtikrinimas, *priemonių skaičius per metus* | 7 | 9 | 9 |
| Saugos sistemų užtikrinimas, *priemonių skaičius per metus* | 5 | 6 | 6 |
| Edukacinių erdvių gimnazijoje įrengimas. | Gamtos mokslų laboratorijų įveiklinimas. | 2 | 2 | 2 |
| Žaliosios klasės įrengimas ir įveiklinimas, *veikiančių objektų skaičius.* | 0 | 1 | 1 |
| Edukacinių zonų įrengimas gimnazijos teritorijoje, *naujai sukurtų objektų skaičius per metus* | 2 | 2 | 2 |
| Dokumentų skaitmeniniams. | Elektroninių dokumentų saugyklos sukūrimas ir eksploatavimas, *veikianti sistema.* | 1 | 1 | 1 |

**VI. STRATEGINIO PLANO ĮGYVENDINIMO PRIEŽIŪRA**

Strateginio plano stebėsena atliekama viso proceso metu ir visais lygiais.

Strateginio plano rengimo grupė, sudaryta Gimnazijos direktoriaus įsakymu, prižiūri strateginio plano įgyvendinimą.

Strateginio plano įgyvendinimo priežiūra vykdoma kiekvienais kalendoriniais metais planuojant, įgyvendinant ir analizuojant Gimnazijos metų veiklos planus. Gimnazijos metinės veiklos planavimo grupė, išnagrinėjusi strateginio plano rengimo grupės ataskaitą ir rekomendacijas, Gimnazijos bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti. Atsižvelgdama į galutinės ataskaitos išvadas strateginio plano rengimo grupė gali koreguoti strateginį planą.